47. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. Φ.806/38055 της 14/23 Απρ. 1975 (ΦΕΚ Β΄ 431) Περί αναγνωρίσεως ως ισοτίμου πρός τα εν Ελλάδι λειτουργούντα Δημόσια Δημοτ. Σχολεία του εν Παρισίοις Δημ. Σχολείου. ΄Εχοντες υπ’ όψει: Τας διατάξεις του Ν.Δ. 695/70 άρθρ. 1 παρ. 3 περ. α΄. 2.Αναφορά του εν Παρισίοις Ελληνικού Γενικού Προξενείου, αποφασίζομεν: Αναγνωρίζομεν το εν Παρισίοις της Γαλλίας λειτουργούν 6/τάξιον Δημοτικόν Σχολείον υπό της Ιεράς Μητροπόλεως Γαλλίας, ως ισότιμον προς τα εν Ελλάδι λειτουργούντα αντίστοιχα Δημόσια δημοτικά σχολεία, υπό τον όρον, ότι θα εφαρμόζεται εν αυτώ το εν Ελλάδι ισχύον αναλυτικόν πρόγραμμα μαθημάτων. 